ไฟแนนซ์ทูเดย์
...อภิศักดิ์ ตันติวรวงศ์ รมว.คลัง เดินหน้าทำงานต่อหลังจากเจอมือดีปล่อยข่าวถูกปลดจากตำแหน่ง งานนี้เจ้าตัวรู้ดีข่าวหลุดมาจากไหน แต่ภารกิจของ รมว.คลัง ที่เป็นสัญญาใจยังเหลืออีกเยอะ งานการที่สำคัญยังมีที่ต้องทำอีกมาก ส่งผลให้ความพยายามเลื่อยขาเก้าอี้ รมว.คลัง ไม่เป็นผล ตอนนี้ข่าวลือก็กริบกันไปแล้ว
27 เม.ย. 2559

...อภิศักดิ์ ตันติวรวงศ์ รมว.คลัง เดินหน้าทำงานต่อหลังจากเจอมือดีปล่อยข่าวถูกปลดจากตำแหน่ง งานนี้เจ้าตัวรู้ดีข่าวหลุดมาจากไหน แต่ภารกิจของ รมว.คลัง ที่เป็นสัญญาใจยังเหลืออีกเยอะ งานการที่สำคัญยังมีที่ต้องทำอีกมาก ส่งผลให้ความพยายามเลื่อยขาเก้าอี้ รมว.คลัง ไม่เป็นผล ตอนนี้ข่าวลือก็กริบกันไปแล้ว
...รับนโยบายนายกฯ เรื่องการไปดูงานต่างประเทศสมชัย สัจจพงษ์ ปลัดกระทรวงการคลัง สั่งยกเลิกงานของสำนักงานปลัดที่จะต้องเดินทางไปต่างประเทศ หากไม่จำเป็นมากมายก็ไม่ต้องเดินทางไป แต่ให้ติดต่อสื่อสารผ่านอิเล็กทรอนิกส์ ที่เดี๋ยวนี้ทันสมัยคุยกันแบบเห็นหน้าก็ยังได้ แม้แต่การเดินทางไปกลุ่มประเทศเพื่อนบ้านเออีซีนั่งรถยนต์ข้ามไปไม่กี่โลเมตร ปลัดคลังก็สั่งตัดทิ้งหมดเพื่อไม่ให้เป็นปัญหาภายหลัง
...เศรษฐกิจไทยในขณะนี้ขอบอกได้อย่างเดียวว่า ต้องรณรงค์กินของไทย ใช้ของไทย ไทยเที่ยวไทย อย่างเข้มข้น เพื่อให้เกิดเงินหมุนเวียนในประเทศ จะให้เศรษฐกิจดีได้ต้องมีเงินใหม่เข้ามาหล่อเลี้ยง จะรอแต่โครงการลงทุนขนาดใหญ่ของรัฐดันเศรษฐกิจอย่างเดียว เป็นไปได้ยาก ต้องช่วยกันหลายทางจะดีกว่า
...นักวิเคราะห์ตั้งข้อสังเกตกับตัวเลขการส่งออกของไทย ว่าทำไมจึงได้ฟุบลงเป็นมูลค่ามากมาย ดูแย่มาก ว่าแล้วก็สงสัยตัวเลขส่งออกที่ผ่านมา เป็นตัวเลขส่งออกจริงทั้งหมดหรือไม่ เพราะตั้งแต่ปราบปรามแก๊งโกงภาษีมูลค่าเพิ่มเป็นต้นมา และกรมสรรพากรตรวจเข้มเรื่องนี้มาก ทำให้ยอดส่งออกมันหายไปเฉยๆ จนน่าคิดไปได้ว่า หากหักส่งออกปลอมๆ ที่มาขอคืนภาษีมูลค่าเพิ่มแล้ว ตัวเลขส่งออกจริงๆ ที่หายไปเพราะเศรษฐกิจโลกไม่ดี มีมูลค่าเท่าไหร่แน่